Vainežeris (Lazdijai)

Vainežeris – kaimas pietinėje Lazdijų rajono savivaldybės dalyje, 1 km į šiaurės rytus nuo Mėčiūnų, Veisiejų regioniniame parke, Ančios ežero vakarinėje pakrantėje. Yra Vainežerio piliakalnis, vadinamas „Okopka“, Vainežerio (Justinavo) dvaro parkas, Justinavo dvarvietė, Vainežerio senosios kapinės. Kaimo pietuose telkšo ežeras Vainežeris, šalia – nedidelis ežerėlis Samanius.


 Etimologija 

Iš pradžių vietovė vadinosi Kapočių Veisiejai. Nuo XVIII a. jie pradėti vadinti kaip Justinavas. Po I pasaulinio karo pradėtas vartoti Vainežerio pavadinimas – vandenvardinis vietovardis pagal greta telkšantį Vainežerio ežerą.

 Istorija 

Kaimo teritorijoje yra buvusio Justinavo dvaro likučiai – parkas su išlikusiais retais medžiais ir ežerėliu. Dvaras buvo XIX a. Buvusiuose dvaro rūmuose mirė 1831 m. sukilimo dalyvė grafaitė Emilija Pliaterytė. Toje vietoje stovi nauja kauniečio Evaldo Pauzos sukurta skulptūra. 1835 m. Justinave veikė ketaus liejykla.

Lietuvos žemės reformos metu dvarą išparceliavus, jo žemėje buvo įkurtas Vainežerio (kitur rašoma – Vainežerių) kaimas.

 Gyventojai 

 Žymūs žmonės 
 Vainežerio kaime gimė diplomatas Juozas Ašembergas (1936–).

 Šaltiniai 

Kategorija:Lazdijų rajono savivaldybės gyvenvietės